open-index/open-wikipedia-markdown huggingface dataset:
ลูซิโอ (โอเวอร์วอตช์)

**ลูซิโอ** () หรือชื่อในภาษาโปรตุเกสแบบบราซิล **ลูซียู กอร์เรยา ดูซ ซังตูซ** () เป็นตัวละครที่ปรากฏตัวครั้งแรกในวิดีโอเกม*[[โอเวอร์วอตช์ (วิดีโอเกม)|โอเวอร์วอตช์]]*ใน ค.ศ. 2016 ซึ่งเป็นวิดีโอเกมยิงมุมมองบุคคลที่หนึ่งที่พัฒนาโดยบริษัทบลิซซาร์ดเอ็นเตอร์เทนเมนต์ และเกิดแฟรนไชส์ดังกล่าวขึ้นตามมา ตัวละครนี้เกิดขึ้นจากความปรารถนาที่จะรวมตัวละครประเภท "บาร์ด" ในเกมที่สามารถสร้างออราเพิ่มความสามารถให้แก่ทีมของพวกเขา ซึ่งตัวละครนี้ได้รับการออกแบบโดยอาร์โนลด์ แซง ​​และเดวิด คัง รวมถึงได้ทำให้เป็นตัวละครชาวบราซิลเนื่องจากประเทศนี้มีความเกี่ยวข้องกับวัฒนธรรมดนตรี ตัวละครนี้ให้เสียงโดยจอนนี ครูซ ซึ่งลูซิโอเป็นดีเจและนักดนตรีที่อาศัยอยู่ในรีโอเดจาเนโร โดยใช้ดนตรีของเขาเพื่อพยายามยกระดับจิตใจของผู้คน ครั้นหลังจากมีบริษัทหนึ่งพยายามกดขี่และแสวงประโยชน์จากละแวกบ้านของเขา เขาได้ขโมยอุปกรณ์ของบริษัทดังกล่าวบางส่วนเพื่อต่อสู้กลับ และส่งเสริมให้คนอื่น ๆ เข้าร่วมและขับไล่พวกนั้นออกไป ซึ่งปัจจุบันเขาได้รับการมองว่าเป็นฮีโร โดยจัดคอนเสิร์ตไปทั่วโลก และต่อมาก็เข้าร่วมกับกองกำลังรักษาสันติภาพที่ปฏิรูปใหม่ในชื่อ "โอเวอร์วอตช์" เพื่อช่วยต่อสู้กับภัยคุกคามระดับโลก "นัลเซกเตอร์" และตั้งแต่นั้นมา ลูซิโอยังได้ปรากฏตัวในเกมที่พัฒนาโดยบริษัทบลิซซาร์ดอีกเกมหนึ่ง นั่นคือ*[[ฮีโรส์ออฟเดอะสตอร์ม]]*

นับตั้งแต่ที่เขาเปิดตัว เขาได้ปรากฏตัวในสื่อแยกต่าง ๆ ที่เกี่ยวข้องกับแฟรนไชส์นี้ ​​รวมถึงนวนิยาย, สินค้า และซาวด์แทร็กบรรเลงชื่อ*ซีเนสเตเซียเอาดิทีวา* () ซึ่งในฐานะตัวละคร ลูซิโอได้รับการตอบรับเป็นอย่างดีเมื่อเปรียบเทียบกับตัวละครจากเกม*[[เจ็ตเซ็ตเรดิโอ]]* และยังได้รับคำชมเชยอย่างมากถึงทัศนคติที่มองโลกในแง่ดีของเขา ส่วนแหล่งข้อมูลบางแห่งวิพากษ์วิจารณ์การพรรณนาของเขาในฐานะชายผิวดำและชาวบราซิล โดยมองว่าเขาเล่นกับอคติที่เป็นอันตรายต่อทั้งสองวัฒนธรรม ในขณะที่แหล่งอื่น ๆ กลับโต้แย้งว่าเขาทำหน้าที่เป็นสัญลักษณ์เชิงบวกเพื่อต่อต้านอคติดังกล่าวในวิดีโอเกม และบริษัทบลิซซาร์ดเองก็ได้โปรโมตตัวละครนี้อย่างหนักผ่านสินค้าที่จับต้องได้ต่าง ๆ เช่น ซีเรียลยี่ห้อหนึ่งที่ใช้ชื่อของเขา ซึ่งตั้งชื่อได้อย่างเหมาะเจาะว่า 'ลูซิโอ-โอส์'

## แนวคิดและการพัฒนา
left|upright=1|thumb|ในระยะแรก การออกแบบเครื่องแต่งกายของเขาใช้ภาพกะโหลกศีรษะแบบมีเอกลักษณ์ และต่อมาได้เปลี่ยนเป็นภาพกบแบบมีเอกลักษณ์แทน

ในระหว่างการพัฒนา*[[โอเวอร์วอตช์ (วิดีโอเกม)|โอเวอร์วอตช์]]* ทีมพัฒนาต้องการเพิ่มตัวละครประเภท "บาร์ด" เข้าไปในเกม โดยได้รับแรงบันดาลใจจากตัวละครประเภทเดียวกันในเกม*[[ดันเจียนส์แอนด์ดรากอนส์]]* ซึ่งสามารถร่ายออราเพิ่มพลังให้กับทีมของตนได้ และทีมพัฒนานี้ตื่นเต้นกับแนวคิดการสร้างตัวละครที่ผู้เล่นสามารถควบคุมได้โดยมีพื้นฐานมาจากดนตรี ด้วยเหตุนี้ พวกเขาจึงจินตนาการถึง "ตัวละครที่มีชีวิตชีวาและคล่องแคล่ว" ซึ่งใช้ความสามารถด้านแสงและเสียง โดยศิลปินผู้ออกแบบแนวคิดอย่างอาร์โนลด์ แซง และเดวิด คัง ได้ออกแบบตัวละครนี้หลายเวอร์ชัน

## อ้างอิง

## แหล่งข้อมูลอื่น
* *[https://web.archive.org/web/20181103164935/https://luciomusic.com/ Synaesthesia Auditiva]*, archived website by Blizzard Entertainment.
* 
* Official design reference guide by Blizzard Entertainment.

หมวดหมู่:ตัวละครชาวบราซิล
หมวดหมู่:ตัวละครที่เป็นแพทย์สนาม
หมวดหมู่:ตัวละครที่เป็นดีเจ
หมวดหมู่:ตัวละครที่เป็นนักฮอกกี้น้ำแข็ง
หมวดหมู่:ตัวละครนักดนตรีในวิดีโอเกม
หมวดหมู่:ตัวละครชายในวิดีโอเกม
หมวดหมู่:ตัวละครโอเวอร์วอตช์
มหาวิทยาลัยตาร์ตู

**มหาวิทยาลัยตาร์ตู** () เป็นมหาวิทยาลัยวิจัยของรัฐ ตั้งอยู่ที่ตาร์ตู ประเทศเอสโตเนีย ถือเป็นมหาวิทยาลัยแห่งชาติของเอสโตเนีย และเป็นมหาวิทยาลัยที่ใหญ่ที่สุดและเก่าแก่ที่สุดของประเทศอีกด้วย

มหาวิทยาลัยแห่งนี้ก่อตั้งขึ้นในปี ค.ศ. 1632 โดยพระเจ้ากุสตาฟที่ 2 อดอล์ฟ ซึ่งเป็นพระมหากษัตริย์สวีเดนในขณะนั้น และผู้ดำรงตำแหน่งอธิการบดีคนแรกคือ บารอน โยฮัน สกิตเต ซึ่งเป็นผู้สำเร็จราชการมณฑลลิโวเนียของสวีเดน

ปัจจุบันมีนักศึกษาที่มหาวิทยาลัยแห่งนี้รวมทั้งหมด 15,206 คน ซึ่งในจำนวนนี้เป็นนักศึกษาต่างชาติมากกว่า 1,500 คน คิดเป็นประมาณร้อยละ 10 การเรียนการสอนส่วนใหญ่เป็นภาษาเอสโตเนีย แต่ก็มีหลักสูตรที่สอนเป็นภาษาอังกฤษรวม 30 หลักสูตร โดยแบ่งเป็นระดับปริญญาตรี 3 หลักสูตร และระดับปริญญาโท 27 หลักสูตร ซึ่งรวมถึงโครงการเอรัสมุสมุนดุสในด้านเคมีวิเคราะห์ด้วย

อาคารเก่าแก่ทางประวัติศาสตร์ของมหาวิทยาลัยตาร์ตูได้รับการขึ้นทะเบียนเป็นมรดกทางวัฒนธรรมยุโรป โดยถูกยกย่องให้เป็น "แหล่งรวมแนวคิดของมหาวิทยาลัยในยุคเรืองปัญญา" นอกจากนี้ มหาวิทยาลัยยังเป็นสมาชิกของกลุ่มมหาวิทยาลัยชั้นนำอย่างกลุ่มกูอิงบราและเครือข่ายยูเทรกต์อีกด้วย

สัญลักษณ์นำโชคของมหาวิทยาลัยตาร์ตูคือนกสีน้ำเงินที่ชื่อว่า ติกซู (Tiksu)

## อ้างอิง

## แหล่งข้อมูลอื่น
* 
* ช่องยูทูบทางการ

หมวดหมู่:สถาบันอุดมศึกษาในประเทศเอสโตเนีย
ควังยอน หมอม้าแห่งโชซอน

***ควังยอน หมอม้าแห่งโชซอน*** เป็นละครโทรทัศน์เกาหลีใต้ปี ค.ศ. 2012 เป็นเรื่องราวของแพ็ก กวัง-ฮย็อน  (1625–1697) สัตวแพทย์แห่งราชวงศ์โชซ็อน นำแสดงโดยโช ซึง-อูและอี โย-ว็อน ออกอากาศทุกวันจันทร์และอังคาร เวลา 21:55 น. (เวลามาตรฐานเกาหลี) ทางช่องเอ็มบีซีตั้งแต่วันที่ 1 ตุลาคม ค.ศ. 2012 ถึง 25 มีนาคม ค.ศ. 2013 มีจำนวนทั้งสิ้น 50 ตอน ละครประวัติศาสตร์/มหากาพย์เรื่องนี้สร้างขึ้นเพื่อฉลองวันครบรอบ 51 ปีของเอ็มบีซี

ถ่ายทำที่ยงอินเอ็มบีซีดราเมียในจังหวัดคย็องกี *ควังยอน หมอม้าแห่งโชซอน* กำกับโดยอี บย็อง ฮุน ซึ่งเป็นที่รู้จักจากผลงานก่อนหน้าของเขาอย่าง *[[คนดีที่โลกรอ หมอโฮจุน]]*, *[[แดจังกึม จอมนางแห่งวังหลวง]]*, *[[ลีซาน จอมบัลลังก์พลิกแผ่นดิน]]* และ*[[ทงอี จอมนางคู่บัลลังก์]]* ถือเป็นละครโทรทัศน์เรื่องแรกของโช ซึง-อู ตลอด 13 ปีในอาชีพของเขา

## เนื้อเรื่อง
ชีวิตของสัตวแพทย์ชั้นต่ำในสมัยราชวงศ์โชซ็อนที่เชี่ยวชาญการรักษาม้า จนได้ก้าวขึ้นมาเป็นแพทย์หลวงที่ถวายการดูแลพระพลานามัยขององค์กษัตริย์

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา
หมวดหมู่:ละครโทรทัศน์เกาหลีใต้ในปี พ.ศ. 2555
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์ทางการแพทย์เกาหลีใต้
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์โดยคิมจงฮักโปรดักชั่น
หมวดหมู่:ละครโทรทัศน์โดยเอสตอรี
หมวดหมู่:ละครโทรทัศน์เกาหลีใต้ในคริสต์ทศวรรษ 2010
พระเจ้ากุสตาฟที่ 2 อดอล์ฟแห่งสวีเดน

**สมเด็จพระเจ้ากุสตาฟที่ 2 อดอล์ฟแห่งสวีเดน** (; 9 ธันวาคม [ตามปฏิทินใหม่ 19 ธันวาคม] ค.ศ. 1594 - 6 พฤศจิกายน [ตามปฏิทินใหม่ 16 พฤศจิกายน] ค.ศ. 1632) เป็นพระมหากษัตริย์สวีเดนตั้งแต่ ค.ศ. 1611 ถึง 1632 ได้รับการยกย่องว่าเป็นผู้ที่ทำให้สวีเดนก้าวขึ้นเป็นมหาอำนาจของยุโรป ในรัชสมัยของพระองค์ สวีเดนได้กลายเป็นหนึ่งในกองกำลังทางทหารหลักของยุโรปในระหว่างสงครามสามสิบปี ซึ่งมีส่วนช่วยในการกำหนดดุลอำนาจทางการเมืองและศาสนาในยุโรป ในปี ค.ศ. 1634 สภาฐานันดรได้ถวายพระนามอย่างเป็นทางการและหลังจากสวรรคตแล้วว่า **สมเด็จพระเจ้ากุสตาฟุส อดอลฟุสมหาราช** (; )

พระองค์มักได้รับการยกย่องว่าเป็นหนึ่งในผู้บัญชาการทางทหารที่ยิ่งใหญ่ที่สุดในประวัติศาสตร์สมัยใหม่ เนื่องจากทรงนำยุทธวิธีผสมเหล่ามาใช้ตั้งแต่ยุคแรก ๆ ชัยชนะครั้งสำคัญที่สุดทางทหารของพระองค์คือ ยุทธการที่ไบรเทินเฟ็ลท์ ในปี ค.ศ. 1631 ด้วยทรัพยากรที่พร้อมเพรียง ระบบส่งกำลังบำรุงที่แข็งแกร่ง และการสนับสนุนที่ดี ทำให้พระองค์มีโอกาสก้าวขึ้นเป็นผู้นำคนสำคัญในยุโรปอย่างแท้จริง แต่พระองค์ก็สวรรคตในอีกหนึ่งปีต่อมาที่ยุทธการที่ลืทเซิน พระองค์ทรงได้รับความช่วยเหลือในการปฏิบัติภารกิจต่าง ๆ จาก เคานต์อักเซล ออคเซนส์เตียร์นา ลอร์ดมหาเสนาบดีแห่งสวีเดน ซึ่งต่อมายังทำหน้าที่เป็นผู้สำเร็จราชการแทนพระองค์หลังการสวรรคตของพระองค์ด้วย

พระองค์เสด็จขึ้นครองราชย์เมื่อพระชนมายุเพียง 16 พรรษา โดยทรงรับมรดกสงครามถึงสามเรื่องจากพระบิดาคือสมเด็จพระเจ้าคาร์ลที่ 9 แห่งสวีเดน ซึ่งได้แก่ ข้อพิพาทตามแนวชายแดนกับรัสเซีย และเดนมาร์ก–นอร์เวย์ รวมถึงความขัดแย้งด้านราชบัลลังก์กับพระญาติชั้นที่หนึ่ง คือ พระเจ้าซิกมุนด์ที่ 3 วาซาแห่งโปแลนด์ ในบรรดาสงครามเหล่านี้ สงครามกับเดนมาร์กถือเป็นภัยคุกคามที่ร้ายแรงที่สุด ตลอดรัชสมัยของพระองค์ สวีเดนได้พลิกสถานะจากเพียงแค่รัฐที่มีอิทธิพลในภูมิภาคทะเลบอลติก ให้กลายเป็นหนึ่งในมหาอำนาจของยุโรป และเป็นต้นแบบของการปกครองในสมัยใหม่ตอนต้น พระองค์เป็นที่รู้จักกันในนาม "บิดาแห่งการสงครามสมัยใหม่" หรือนายพลสมัยใหม่คนแรก พระองค์ยังได้ฝึกฝนผู้บัญชาการทหารหลายคน เช่น เลนนาร์ท ทอร์สเตนส์สัน ซึ่งภายหลังจะสานต่อและขยายอาณาเขตและอำนาจของจักรวรรดิสวีเดนหลังจากการสวรรคตของพระองค์ นอกจากนี้ พระองค์ยังทรงประสบความสำเร็จในการยึดหนังสือในยุโรป โดยเฉพาะอย่างยิ่ง ทรงพุ่งเป้าไปที่การรวบรวมหนังสือของห้องสมุดคณะเยสุอิต ซึ่งได้มาจากชัยชนะในสงคราม

หนึ่งในการมีส่วนร่วมของพระองค์ที่ทำให้สวีเดนก้าวขึ้นเป็นมหาอำนาจคือ การปฏิรูปโครงสร้างการบริหาร ตัวอย่างเช่น พระองค์ทรงริเริ่มการลงทะเบียนประชากรระดับตำบล เพื่อให้รัฐบาลกลางสามารถจัดเก็บภาษีและเกณฑ์ทหารได้อย่างมีประสิทธิภาพยิ่งขึ้น นอกจากนี้ พระองค์ยังได้รับการระลึกถึงอย่างกว้างขวางในหมู่ชาวโปรเตสแตนต์ทั่วทั้งยุโรปในฐานะผู้พิทักษ์หลักในระหว่างสงครามสามสิบปี ด้วยเหตุนี้ จึงมีการตั้งชื่อโบสถ์ มูลนิธิ และองค์กรต่าง ๆ ตามพระนามของพระองค์มากมาย รวมถึงองค์กรที่ชื่อว่า กุสตาฟ-อดอล์ฟ-แวร์ค (Gustav-Adolf-Werk) ด้วย

## อ้างอิง

หมวดหมู่:บุคคลที่เกิดในปี พ.ศ. 2137
หมวดหมู่:บุคคลที่เสียชีวิตในปี พ.ศ. 2175
หมวดหมู่:มกุฎราชกุมารแห่งสวีเดน
หมวดหมู่:พระมหากษัตริย์ที่เสด็จสวรรคตในสงคราม
หมวดหมู่:ไนต์ออฟเดอะการ์เตอร์
หมวดหมู่:พระราชโอรสในพระมหากษัตริย์
เทศกาลภาพยนตร์นานาชาติกรุงเทพฯ 2550

**เทศกาลภาพยนตร์นานาชาติกรุงเทพฯ 2550** จัดขึ้นระหว่างวันที่ 19–29 กรกฎาคม พ.ศ. 2550 ณ โรงภาพยนตร์เอสเอฟ เวิลด์ ซีเนม่าในเครือเอสเอฟ ซีเนม่า เซ็นทรัลเวิลด์ เทศกาลภาพยนตร์นานาชาติกรุงเทพฯ จัดขึ้นเป็นปีที่ 5 ติดต่อกัน โดยในปีนี้ ผู้จัดงานวางแผนจะฉายภาพยนตร์ประมาณ 100 เรื่อง โดยเน้นภาพยนตร์จากเอเชียเป็นหลัก

## ปัญหาด้านกำหนดการและงบประมาณ
เดิมเทศกาลมีกำหนดจัดระหว่างวันที่ 26 มกราคม ถึง 5 กุมภาพันธ์ แต่ต้องเลื่อนออกไปเนื่องจากสถานที่ไม่เพียงพอ เพราะโรงภาพยนตร์ในกรุงเทพฯ ส่วนใหญ่มีคิวฉายภาพยนตร์เรื่องตำนานสมเด็จพระนเรศวรมหาราช ภาคองค์ประกันหงสา อยู่แล้ว

นอกจากนี้ การจัดเทศกาลภาพยนตร์ยังประสบปัญหาการตัดงบประมาณครั้งใหญ่จาก 180 ล้านบาท เหลือ 60 ล้านบาท ส่งผลให้ผู้จัดเทศกาลอย่างการท่องเที่ยวแห่งประเทศไทยต้องยกเลิกสัญญากับบริษัท Film Festival Management ซึ่งมีสำนักงานใหญ่อยู่ในลอสแอนเจลิส ซึ่งเป็นผู้จัดเทศกาลภาพยนตร์ดังกล่าวมาตั้งแต่ปี พ.ศ. 2547

ในปีที่ผ่านมา เทศกาลนี้เน้นไปที่ภาพยนตร์ฮอลลีวูดทุนสร้างสูงและการปรากฎตัวบนพรมแดงของเหล่าคนดัง ซึ่งบินมาที่กรุงเทพฯ ด้วยงบประมาณของเทศกาล

## ข้อถกเถียง
ในเบื้องต้น เทศกาลได้ประกาศว่าภาพยนตร์แอนิเมชั่นจากฝรั่งเศสเรื่องแพร์ซโพลิสจะเป็นภาพยนตร์เปิดเทศกาล ภาพยนตร์เรื่องนี้ดัดแปลงมาจากนวนิยายภาพของ Marjane Satrapi (ผู้กำกับร่วม) ซึ่งเล่าเรื่องราวในวัยเด็กของเธอที่เติบโตในอิหร่านในช่วงการปฏิวัติอิหร่าน อย่างไรก็ตาม สถานทูตอิหร่านได้ขอให้ผู้จัดงานพิจารณาฉายภาพยนตร์จากอิหร่านอีกเรื่องหนึ่ง ดังนั้น แพร์ซโพลิสจึงถูกนำอกจากโปรแกรม ฉัททันต์ กุญชร ณ อยุธยา ผู้อำนวยการเทศกาล กล่าวว่า:


ผมได้รับคำเชิญจากสถานทูตอิหร่านเพื่อหารือในเรื่องนี้ และทั้งสองฝ่ายได้ตกลงร่วมกันว่า การไม่นำภาพยนตร์เรื่องนี้มาฉายจะเป็นผลดีต่อความสัมพันธ์ระหว่างสองประเทศ ภาพยนตร์เรื่องนี้เป็นผลงานที่ดี แต่ยังมีปัจจัยอื่นๆ ที่ต้องนำมาพิจารณาประกอบ


เราได้รับคำร้องขอจากสถานทูตอิหร่านให้ถอดภาพยนตร์เรื่องนี้ออกจากโปรแกรมฉายของเทศกาล ซึ่งทางเราก็ได้ดำเนินการตามนั้น และขณะนี้เราจำเป็นต้องเดินหน้าต่อไป


อย่างไรก็ตาม ฉัททันต์ยังกล่าวเพิ่มเติมว่า การตัดสินใจถอดภาพยนตร์เรื่องนี้ออกเป็นความรับผิดชอบของเขาแต่เพียงผู้เดียว และ “ไม่ได้เกิดจากแรงกดดันจากภายนอกแต่อย่างใด”

ภาพยนตร์ฮังการีเรื่องด้วยโลหิต แด่อิสรภาพ ซึ่งบอกเล่าเหตุการณ์การแข่งขันโปโลน้ำในโอลิมปิกที่เป็นที่รู้จักในชื่อ “การแข่งขันเลือดในน้ำ” รวมถึงการปฏิวัติฮังการี ค.ศ. 1956 ได้รับการคัดเลือกให้เป็นภาพยนตร์เปิดเทศกาลแทน

## อ้างอิง

หมวดหมู่:เทศกาลภาพยนตร์นานาชาติกรุงเทพฯ
หมวดหมู่:ประเทศไทยในปี พ.ศ. 2550
หมวดหมู่:กรุงเทพมหานครในปี พ.ศ. 2550
หนิ่วฮู่ลู่

[right|thumb|[เหอเชิน|เหอเซิน ขุนนางผู้มีอำนาจใน สมัยเฉียนหลง ใน ราชวงศ์ชิง เป็นคนจากตระกูลหนิ่วฮู่ลู่]]
**หนิ่วฮู่ลู่** (แมนจู : ᠨᡳᠣᡥᡠᡵᡠ ; Chinese 鈕祜祿       แปลว่า &#x27; หมาป่า &#x27; ใน ภาษาแมนจู ถือเป็นตระกูล แมนจู ที่มีชื่อเสียงในสมัย ราชวงศ์ชิง ตระกูล นี้อาศัยอยู่ บนเทือกเขาฉางไป๋ตั้งแต่สมัยราชวงศ์เหลียว ตระกูลนี้มีชื่อเสียงในสมัยราชวงศ์ชิงจากการให้กำเนิดพระภรรยาแก่จักรพรรดิ ซึ่งหลายพระองค์ได้เป็นมารดาของจักรพรรดิ บุคคลสำคัญที่สืบเชื้อสายมาจากตระกูลหนิ่วฮู่ลู่

## บุคคลผู้มีชื่อเสียงในตระกูล
### เพศชาย
#### ขุนนาง

* **เอ่ออี๋ตู้** (Eidu) (ค.ศ. 1562–1621) ขุนนางแมนจู ผู้ใกล้ชิดกับ **[[พระเจ้าหนูเอ่อร์ฮาชื่อ|หนูเอ่อฮาชื่อ]]** (Nurhaci)
* **ต้าฉี** (Daqi) (達啟/达启) บุตรชายคนที่สองของเอ๋อเอี๋ยนตู้
* **ถูเอ่อร์เกอ** (Turgei) (圖爾格/图尔格; ค.ศ. 1594–1645) บุตรชายคนที่แปดของเอ๋อเอี๋ยนตู้; นายทหารในกองทัพแมนจูสมัยจักรพรรดิ **หวงไท่จี๋** (Hong Taiji)
* **เอ่อปี่หลุน** (Ebilun) (อสัญกรรม ค.ศ. 1673) บุตรชายคนที่ 16 ของเอ๋อเอี๋ยนตู้กับมู่คู่เซิน (Mukushen); ทำหน้าที่เป็นหนึ่งใน สี่ผู้สำเร็จราชการแทนพระองค์ ของ จักรพรรดิคังซี
* **เนิ่นชิน** (Necin) (訥親/讷亲; อสัญกรรม ค.ศ. 1749) หลานชายของเอ่อปี่หลุน; ผู้ดูแลกรมกลาโหมแมนจูในสมัย จักรพรรดิเฉียนหลง 
* **อาหลิงอา** (Alingga) (ค.ศ. 1670–1716) บุตรชายคนที่เจ็ดของเอ่อปี่หลุน; ขุนนางในราชสำนักของจักรพรรดิคังซี
* **[[เหอเชิน|เหอเซิน]]** (Heshen) (ค.ศ. 1750–1799) ขุนนางฉาวโฉ่ในปลายสมัยจักรพรรดิเฉียนหลง
* **มู่เค่อเติงปู้** (Mukdembu) (穆克登布; อสัญกรรม ค.ศ. 1803) ปู่ของ '''จักรพรรดินีเซี่ยวเฉวียนเฉิง''' 
* **อี๋หลิง** (Yiling) (頤齡/颐龄) ดำรงตำแหน่งผู้บัญชาการทหารระดับหนึ่ง (駐防將軍/驻防将军, zhufangjiangjun) ที่ซูโจว และได้รับพระราชทานบรรดาศักดิ์เป็น **กงชั้นสาม** (三等公)

#### พระสวามี

### เพศหญิง
#### พระภรรยาในจักรพรรดิ
##### ฮองเฮา(皇后)

##### หวงกุ้ยเฟย (皇貴妃)

##### '''กุ้ยเฟย (貴妃)'''

##### '''เฟย (妃)'''

หมวดหมู่:บทความที่มีข้อความภาษาจีน
หมวดหมู่:ชาวแมนจู
ความสัมพันธ์ไทย–เวียดนาม

ในอดีต ประเทศไทยและเวียดนามถือเป็นคู่แข่งสำคัญในภูมิภาคเอเชียตะวันออกเฉียงใต้ แม้ว่าทั้งสองประเทศยังคงมีความขัดแย้งกันอยู่ แต่ก็สามารถรักษาความสัมพันธ์ทวิภาคีอย่างสันติมาโดยตลอด นับตั้งแต่เวียดนามรวมเข้ากับประชาคมระหว่างประเทศตั้งแต่ปี พ.ศ. 2529 ประเทศไทยมีสถานทูตอยู่ที่กรุงฮานอย และประเทศเวียดนามก็มีสถานทูตอยู่ที่กรุงเทพฯ ทั้งสองประเทศเป็นสมาชิกของสมาคมประชาชาติแห่งเอเชียตะวันออกเฉียงใต้

## ประวัติศาสตร์
การติดต่ออย่างเป็นทางการครั้งแรกระหว่างสยาม (ซึ่งปัจจุบันคือประเทศไทย) กับเวียดนามมีบันทึกอยู่ในช่วงศตวรรษที่ 16 สงครามที่มีการบันทึกไว้ครั้งแรกเกิดขึ้นในปี พ.ศ. 1856 เมื่ออาณาจักรสุโขทัยยกทัพโจมตีอาณาจักรจามปา ซึ่งขณะนั้นเป็นรัฐบริวารของอาณาจักรไดเวียด ภายใต้การปกครองของราชวงศ์ตรัน

### อานามสยามยุทธ

สยามและเวียดนามเคยทำสงครามครั้งใหญ่ต่อกัน ซึ่งเริ่มต้นขึ้นในช่วงต้นศตวรรษที่ 18 อย่างไรก็ตาม ความขัดแย้งที่มีขนาดใหญ่กว่าได้ปะทุขึ้นในช่วงปลายศตวรรษที่ 18

## การค้าและการลงทุน
ไทยเป็นผู้ลงทุนอันดับที่ 7 จาก 86 ประเทศที่เข้ามาลงทุนในเวียดนาม เป็นจำนวนเงิน 848.5 ล้านเหรียญสหรัฐ

## การเปรียบเทียบ

## การทหาร
สำหรับด้านการทหาร มีบันทึกความเข้าใจว่าด้วยการลาดตระเวนร่วมระหว่างกองทัพเรือไทย-กองทัพเรือเวียดนาม รวมทั้งมีการประชุมคณะทำงานร่วมไทย-เวียดนาม ว่าด้วยการจัดระเบียบทางทะเลอย่างสม่ำเสมอ

## ดูเพิ่ม

* การแข่งขันฟุตบอลระหว่างไทยกับเวียดนาม

## อ้างอิง

หมวดหมู่:ความสัมพันธ์ไทย–เวียดนาม
หมวดหมู่:ความสัมพันธ์ทวิภาคีของประเทศไทย
หมวดหมู่:ความสัมพันธ์ทวิภาคีของประเทศเวียดนาม
กาเรน การาเปตยัน

**กาเรน วิลเฮลมี การาเปตยัน** (; เกิดเมื่อวันที่ 14 สิงหาคม 1963  ) เป็นนักการเมืองชาวอาร์เมเนีย ที่เคยดำรงตำแหน่งนายกรัฐมนตรีอาร์เมเนีย ตั้งแต่เดือนกันยายน 2016 จนถึงเดือนเมษายน 2018 เขาเคยดำรงตำแหน่งนายกเทศมนตรีกรุงเยเรวาน ตั้งแต่ปี 2010 ถึง 2011 เขาได้รับการแต่งตั้งเป็นนายกรัฐมนตรีโดยประธานาธิบดีแซร์ฌ ซาร์กซียัน เมื่อวันที่ 13 กันยายน 2016 และดำรงตำแหน่งจนถึงวันที่ 9 เมษายน 2018  เขาดำรงตำแหน่งรองนายกรัฐมนตรีคนแรกตั้งแต่วันที่ 17 เมษายน ถึง 23 เมษายน 2018 เมื่อเขาได้รับแต่งตั้งให้รักษาการนายกรัฐมนตรีหลังจากการลาออกของนายกรัฐมนตรีแซร์ฌ ซาร์กซียัน  เขาดำรงตำแหน่งนี้จนกระทั่งการเลือกตั้ง นีกอล พาชินยัน เป็นนายกรัฐมนตรีเมื่อวันที่ 8 พฤษภาคม 2018

## นายกรัฐมนตรีอาร์เมเนีย (2016–2018)
[thumb|การพบปะระหว่างการาเปตยานกับนายกรัฐมนตรีรัสเซีย[ดมีตรี เมดเวเดฟ เมื่อวันที่ 24 มกราคม 2017]]
หลังจากการลาออกของ Hovik Abrahamyan การาเปตยันก็ได้รับการเสนอชื่ออย่างรวดเร็วให้เป็นดำรงตำแหน่งนายกรัฐมนตรีที่เป็นไปได้ เรื่องนี้ได้รับการยืนยันในการประชุมของพรรคสาธารณรัฐอาร์มีเนีย และได้รับการยืนยันอย่างเป็นทางการโดยประธานาธิบดีแซร์ฌ ซาร์กซียัน เมื่อวันที่ 13 กันยายน 2016 มีรายงานว่ารัฐบาลชุดใหม่ของเขาจะนำมาซึ่งการเปลี่ยนแปลงและการปฏิรูปครั้งใหญ่ให้กับประเทศและ เศรษฐกิจ วาระการดำรงตำแหน่งของเขาสิ้นสุดลงเมื่อวันที่ 17 เมษายน 2561 เมื่อประธานาธิบดีแซร์ฌ ซาร์กซียัน ได้รับการแต่งตั้งเป็นนายกรัฐมนตรี ซึ่งกลุ่มฝ่ายค้านประณามว่าเป็นการช่วงชิงอำนาจ หลังจากการประท้วงเป็นเวลาหนึ่งสัปดาห์ ซาร์กซียันได้ลาออกในวันที่ 23 เมษายน และการาเปตยันได้รับการแต่งตั้งเป็นรักษาการนายกรัฐมนตรีจนถึงวันที่ 8 พฤษภาคม ซึ่งนีกอล พาชินยัน ได้รับเลือกเป็นนายกรัฐมนตรีคนใหม่

## ชีวิตส่วนตัว
เขาแต่งงานแล้วและมีลูกสามคน

## อ้างอิง

หมวดหมู่:นายกรัฐมนตรีอาร์มีเนีย
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2507
เจ้าหญิงคาซูงะ โนะ ยามาดะ

**เจ้าหญิงคาซูงะ โนะ ยามาดะ** (? – สิ้นพระชนม์ ค.ศ. 539) เป็นจักรพรรดินีญี่ปุ่นผู้เป็นพระมเหสีในจักรพรรดิอังกัง 

พระนางเป็นพระราชธิดาในจักรพรรดินิงเก็งและสมรสใน ค.ศ. 513 ก่อนการขึ้นครองราชย์ของจักรพรรดิคิมเม คิมเมทรงเสนอแนะว่าเจ้าหญิงคาซูงะ โนะ ยามาดะควรเป็นสมเด็จพระจักรพรรดินีนาถ ทว่า องค์จักรพรรดินีทรงปฏิเสธ และคิมเมขึ้นครองราชย์ต่อ  ถ้าสิ่งนี้เกิดขึ้น พระนางจะกลายเป็นจักรพรรดินีองค์แรกที่ได้รับการรับรองทางประวัติศาสตร์ของญี่ปุ่น เนื่องจากสุขภาพแย่ลง ทำให้จักรพรรดินีซูอิโกะ พระราชธิดาของคิมเม ขึ้นครองราชย์ใน ค.ศ. 592 และกลายเป็นจักรพรรดิหญิงองค์แรกของญี่ปุ่น

## หมายเหตุ

## อ้างอิง
เกาะขามน้อย

**เกาะขามน้อย** เป็นเกาะบริวารเกาะหนึ่งของหมู่เกาะสีชัง ตั้งอยู่ใกล้กับเกาะขามใหญ่ ในตำบลท่าเทววงษ์ อำเภอเกาะสีชัง จังหวัดชลบุรี เป็นเกาะขนาดเล็ก มีพื้นที่เพียง 0.019 ตารางกิโลเมตร ไม่มีประชากรอาศัยอยู่ แต่เป็นพื้นที่ที่มีการขนส่งทางเรือหนาแน่นมากแห่งหนึ่ง โดยเฉพาะผลิตภัณฑ์จากมันสำปะหลัง กระนั้นบริเวณรอบเกาะขามน้อยยังมีแนวปะการังอยู่รอบเกาะและพบปะการังอยู่มากมายหลายชนิด เช่น ปะการังอ่อนดอกเห็ด และปะการังโขด ส่วนใหญ่อยู่ในสภาพสมบูรณ์

เกาะนี้ได้รับสมญาว่า **เกาะผี** เพราะเป็นสุสานและที่ทิ้งศพของชาวมุสลิมและชาวจีนที่อาศัยบนเกาะสีชัง มีการแบ่งพื้นที่บนเกาะเป็นป่าช้าไทย ป่าช้าจีน และป่าช้ามุสลิม และบริเวณน่านน้ำบริเวณหน้าเกาะเป็นพื้นที่สำหรับลอยอังคาร คนเรือที่เจอศพลอยอยู่กลางทะเลก็มักนำศพมาฝังไว้บนเกาะ ทำให้มีเสียงเล่าลือถึงปรากฏการณ์เหนือธรรมชาติที่เกิดขึ้นบนเกาะ คนเรือในท้องถิ่นจะไม่ขึ้นเกาะนี้หากไม่มีเหตุจำเป็น มีรายการที่มีเนื้อหาเกี่ยวกับสิ่งลี้ลับหลายรายการเข้ามาถ่ายทำบนเกาะ ทำให้เกาะขามน้อยมีชื่อเสียงสำหรับผู้นิยมสิ่งลี้ลับ

## อ้างอิง

หมวดหมู่:เกาะในอำเภอเกาะสีชัง
หมวดหมู่:สุสานในประเทศไทย
หมวดหมู่:สถานที่ที่มีรายงานว่ามีผีสิงในประเทศไทย
กึมซุน ลุ้นหัวใจให้รักเธอ

***กึมซุน ลุ้นหัวใจให้รักเธอ*** เป็นละครโทรทัศน์เกาหลีใต้ปี ค.ศ. 2005 นำแสดงโดยฮัน ฮเย-จินและคัง จี-ฮวัน ออกอากาศทุกวันจันทร์ถึงวันศุกร์ เวลา 20:20 น. (เวลามาตรฐานเกาหลี) ทางช่องเอ็มบีซีตั้งแต่วันที่ 14 กุมภาพันธ์ ถึงวันที่ 30 กันยายน ค.ศ. 2005 มีจำนวนทั้งสิ้น 163 ตอน

## เรื่องย่อ
ละครเริ่มต้นด้วยกึม-ซุนที่กำลังเข้าสอบเพื่อเป็นช่างทำผมที่โรงเรียนเสริมสวย แต่เธอกลับสอบตก เนื่องจากมีปัญหากระเพาะปัสสาวะทำงานหนักเกินไปจนต้องลุกไปเข้าห้องน้ำกลางคัน เธอแต่งงานกับซง-ฮวัน ซึ่งเสียชีวิตจากอุบัติเหตุทางรถยนต์หลังจากนั้นไม่กี่วัน จากนั้นเธอจึงย้ายไปอยู่กับครอบครัวของสามี และให้กำเนิดลูกชายชื่อฮวี-ซ็อง เธอทำงานต่าง ๆ เพื่อหาเลี้ยงชีพ แม้ว่าในตอนแรกแม่สามีจะแนะนำให้เธออยู่บ้านอีกหนึ่งปีเพื่อเลี้ยงดูลูก เธอเริ่มต้นด้วยการทำงานแนะนำผลิตภัณฑ์เครื่องดื่มเสริมโภชนาการในโรงพยาบาลมหาวิทยาลัยเกาหลี จากนั้นจึงย้ายไปทำงานเป็นเด็กฝึกงานในร้านทำผม

กึม-ซุนประสบอุบัติเหตุเมื่อรถสกู๊ตเตอร์ของเธอชนเข้ากับรถของแพทย์หนุ่มเจ้าระเบียบ ซึ่งไม่ลังเลที่จะแจ้งความ พร้อมระบุรายละเอียดความเสียหายทุกอย่าง ตั้งแต่ข้อนิ้วหักไปจนถึงข้อเท้าพลิก ต่อมา เธอถึงกับประหลาดใจเมื่อไปสมัครเป็นเด็กฝึกงานที่ร้านทำผม และพบว่าแพทย์หนุ่มเจ้าระเบียบคนนั้นคือลูกชายของเจ้าของร้าน! อึน-จู ผู้ช่วยผู้จัดการร้าน ปฏิเสธใบสมัครของเธอในตอนแรก เนื่องจากมีพนักงานมากเกินพอแล้ว แต่ในที่สุด แจ-ฮี และ มี-จาก็ตัดสินใจรับเธอเข้าทำงาน

กึมซุนถูกมอบหมายให้อยู่ภายใต้การดูแลของแฮ-มี เพื่อนร่วมงานที่มักกลั่นแกล้งและหาเรื่องเธออยู่เสมอ เธอเปลี่ยนทรงผมจากทรง “หัวกะหล่ำปลี” ซึ่งเป็นชื่อเล่นที่แจ-ฮีตั้งให้ มาเป็นทรงผมตรงและหยิก ไม่นานหลังจากที่เธอเปิดเผยอดีตของตัวเองให้คุณยูนทราบ เนื่องจากมาทำงานสายในวันหนึ่ง เธอก็ต้องสูญเสียงาน ขณะเดียวกัน ความลับของเธอก็ถูกผู้ช่วยผู้จัดการค้นพบ

## นักแสดง
* ฮัน ฮเย-จิน รับบท นา กึม-ซุน
* คัง จี-ฮวัน รับบท กู แจ-ฮี
* คิม นัม-กิล รับบท โน ซ็อง-ฮวัน
* อี มิน-กี รับบท โน แท-ฮวัน

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2548
หมวดหมู่:ละครโทรทัศน์เกาหลีใต้ในคริสต์ทศวรรษ 2000
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์แนวตลกเกาหลีใต้
แพ ซู-บิน

**แพ ซู-บิน** (; เกิด 9 ธันวาคม ค.ศ. 1976 ชื่อเกิด ยุน แท-อุก) เป็นนักแสดงชายชาวเกาหลีใต้ เขาเป็นที่รู้จักกันดีจากบทของเขาในละครโทรทัศน์เรื่อง*[[มรดกรัก ฉบับพันล้านวอน]]*, *[[เพลิงแค้น เพลิงอารมณ์]]*, *[[49 วัน ลิขิตฟ้า...ตามหารัก]]* และ*[[ทงอี จอมนางคู่บัลลังก์]]* เขายังแสดงในภาพยนตร์เรื่อง *Girlfriends*, *The Way - Man of the White Porcelain*, *[[26 ปี แค้นนี้ต้องชำระ]]*, และ*[[ใหม่ รติมา]]*

ในปี ค.ศ. 2017 แพได้เซ็นสัญญาเข้าสังกัดใหม่อย่างออริจิน เอนเตอร์เทนเมนท์ 

## อ้างอิง

หมวดหมู่:บุคคลที่เกิดในปี พ.ศ. 2519
หมวดหมู่:บุคคลที่ยังมีชีวิตอยู่
หมวดหมู่:นักแสดงชายจากโซล
หมวดหมู่:นายแบบเกาหลีใต้
หมวดหมู่:นักแสดงที่ใช้นามแฝง
มารือนา คอแนวา

**มารือนา ออแลกซันดรีวนา คอแนวา** (; เกิด 19 ตุลาคม ค.ศ. 1987) เป็นนักเทควันโดจากประเทศยูเครนที่เข้าแข่งขันในโอลิมปิกฤดูร้อน 2012 เธอได้เหรียญทองแดงในการแข่งขันเทควันโดชิงแชมป์ยุโรป 2008

## โอลิมปิกลอนดอน 2012
คอแนวาเอาชนะนาดีน ดะวานี 18–13 ในรอบเริ่มต้น เธอแพ้ในรอบก่อนชิงชนะเลิศต่อเกรนอิส เอร์นันเดซด้วยคะแนน 2—16

## อ้างอิง

## แหล่งข้อมูลอื่น
*sports-reference.com

หมวดหมู่:นักเทควันโดหญิงชาวยูเครน
หมวดหมู่:นักเทควันโดในโอลิมปิกฤดูร้อน 2012
หมวดหมู่:นักกีฬาจากคาร์กิว
หมวดหมู่:นักเทควันโดในยูโรเปียนเกมส์ 2015
พยากรณ์วันนี้ มีรักบางแห่ง

***พยากรณ์วันนี้ มีรักบางแห่ง*** () เป็นละครโทรทัศน์เกาหลีใต้ปี ค.ศ. 2022 กำกับโดยชา ย็อง-ฮุน นำแสดงโดยพัก มิน-ย็อง, ซง คัง, ยุน พัก และยูรา ละครเรื่องนี้ถ่ายทอดเรื่องราวความรักของพนักงานสำนักงานอุตุนิยมวิทยาเกาหลี และสะท้อนชีวิตประจำวันในการทำงาน ออกอากาศทุกวันเสาร์และอาทิตย์ เวลา 22:30 น. (เวลามาตรฐานเกาหลี) ทางช่องเจทีบีซีระหว่างวันที่ 12 กุมภาพันธ์ ถึง 3 เมษายน ค.ศ. 2022 มีจำนวนทั้งสิ้น 16 ตอน ยังสามารถรับชมแบบสตรีมมิ่งได้ทางเน็ตฟลิกซ์

ละครเรื่อง “พยากรณ์วันนี้ มีรักบางแห่ง” ติดอันดับ 10 รายการทีวีบนเน็ตฟลิกซ์ที่มียอดผู้ชมสูงสุดทั่วโลกติดต่อกันเป็นเวลา 6 สัปดาห์ ตั้งแต่วันที่ 21 กุมภาพันธ์ ถึง 3 เมษายน

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์เกาหลีใต้ในปี พ.ศ. 2565
หมวดหมู่:ละครโทรทัศน์โดยเอสแอลแอล
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์แนวรักเกาหลีใต้
หมวดหมู่:ละครโทรทัศน์แนวชีวิตการทำงานเกาหลีใต้
หมวดหมู่:ละครโทรทัศน์ภาษาเกาหลีที่ออกอากาศเฉพาะเน็ตฟลิกซ์ในต่างประเทศ
สภากรุงเทพมหานคร ชุดที่ 2

**สภากรุงเทพมหานคร ชุดที่ 2** (10 สิงหาคม พ.ศ. 2518 - 29 เมษายน พ.ศ. 2520) เป็นสภากรุงเทพมหานครชุดที่สอง และ เป็นสภากรุงเทพมหานคร ชุดแรกที่มาจากการเลือกตั้ง ภายใต้พระราชบัญญัติระเบียบบริหารราชการกรุงเทพมหานคร พ.ศ. 2518 โดย พระราชบัญญัตินี้ได้บัญญัติให้ดำเนินการเลือกตั้งผู้ว่าราชการกรุงเทพมหานคร และสมาชิกสภากรุงเทพมหานคร ให้เสร็จสิ้นภายในหนึ่งร้อยแปดสิบวันนับแต่วันที่พระราชบัญญัตินี้ใช้บังคับ  ผลการเลือกตั้งในครั้งนั้นปรากฏตามประกาศกรุงเทพมหานคร เรื่อง ผลการเลือกตั้ง ลงวันที่ 11 สิงหาคม 2518 

## รายชื่อสมาชิกสภากรุงเทพมหานคร

## อ้างอิง

## แหล่งข้อมูล

* ข้อมูลเลือกตั้ง ส.ว.  ส.ส.  ส.ก.  ส.ข. 

หมวดหมู่:สภากรุงเทพมหานคร
พระเจ้าอีริกที่ 14 แห่งสวีเดน

**สมเด็จพระเจ้าอีริกที่ 14 แห่งสวีเดน** (; 13 ธันวาคม ค.ศ. 1533 - 26 กุมภาพันธ์ ค.ศ. 1577) เป็นพระมหากษัตริย์สวีเดนต่อจากพระราชบิดา คือพระเจ้ากุสตาฟที่ 1 แห่งสวีเดน ซึ่งเสด็จสวรรคตเมื่อวันที่ 29 กันยายน ค.ศ. 1560 ระหว่างเกิดการกบฏต่อต้านพระองค์ในปี ค.ศ. 1568 พระองค์จึงถูกจับกุมคุมขังโดยพระเจ้าโยฮันที่ 3 แห่งสวีเดน พระอนุชาต่างมารดา ก่อนจะถูกรัฐสภาสวีเดนสั่งปลดออกจากราชบัลลังก์อย่างเป็นทางการในวันที่ 26 มกราคม ค.ศ. 1569 พระองค์ยังเคยเป็นผู้ปกครองเอสโตเนียด้วย หลังจากที่ดินแดนนี้ได้เข้ามาอยู่ภายใต้การคุ้มครองของสวีเดนในปี ค.ศ. 1561

แม้ว่าพระองค์จะได้รับการยกย่องว่าเป็นกษัตริย์ที่ทรงปัญญา มีทักษะด้านศิลปะ และมีความทะเยอทะยานทางการเมือง แต่ในช่วงต้นรัชกาล พระองค์ก็เริ่มแสดงอาการทางจิตที่ไม่มั่นคง ซึ่งท้ายที่สุดก็ทำให้อาการทรุดลงจนถึงขั้นวิกลจริต นักวิชาการบางส่วนเชื่อว่าอาการป่วยนี้ปรากฏตั้งแต่ช่วงแรก ๆ ที่พระองค์ครองราชย์ แต่บางส่วนก็มองว่าอาการดังกล่าวแสดงออกมาอย่างชัดเจนครั้งแรกในช่วงการสังหารหมู่ตระกูลสตูเร

หลังจากที่พระองค์ถูกคุมขังและถูกปลดออกจากราชสมบัติแล้ว ก็เชื่อกันว่าพระองค์น่าจะถูกลอบปลงพระชนม์ ซึ่งจากการตรวจสอบพระบรมศพของพระองค์ในปี ค.ศ. 1958 ก็ได้ยืนยันข้อสงสัยนี้ โดยพบว่าพระองค์น่าจะสิ้นพระชนม์ด้วยพิษสารหนู

## อ้างอิง

หมวดหมู่:บุคคลที่เกิดในปี พ.ศ. 2076
หมวดหมู่:บุคคลที่เสียชีวิตในปี พ.ศ. 2120
หมวดหมู่:เจ้าแผ่นดินที่ถูกปลดจากราชบัลลังก์
หมวดหมู่:พระราชโอรสในพระมหากษัตริย์
พระเจ้าโยฮันที่ 3 แห่งสวีเดน

**สมเด็จพระเจ้าโยฮันที่ 3 แห่งสวีเดน** (; 20 ธันวาคม ค.ศ. 1537 - 17 พฤศจิกายน ค.ศ. 1592) เป็นพระมหากษัตริย์สวีเดนตั้งแต่ปี ค.ศ. 1569 จนกระทั่งสวรรคต พระองค์ขึ้นครองราชย์ได้สำเร็จหลังจากก่อการกบฏต่อต้านพระเจ้าอีริกที่ 14 ซึ่งเป็นพระเชษฐาต่างมารดา สิ่งที่ผู้คนจดจำพระองค์ได้มากที่สุดคือความพยายามที่จะประสานความแตกต่างทางศาสนาระหว่างคริสตจักรแห่งสวีเดนนิกายลูเทอแรนที่เพิ่งก่อตั้งขึ้นกับคริสตจักรคาทอลิก รวมถึงความขัดแย้งและการมีส่วนเกี่ยวข้องกับการลอบปลงพระชนม์พระเชษฐาด้วย

นอกจากนี้ พระองค์ยังเคยเป็นดยุกแห่งฟินแลนด์อย่างเป็นอิสระในช่วงปี ค.ศ. 1556 ถึง 1563 และในปี ค.ศ. 1581 พระองค์ก็ทรงสถาปนาพระองค์เองเป็นแกรนด์ดยุกแห่งฟินแลนด์ พระมเหสีองค์แรกของพระองค์คือเจ้าหญิงแคทเทอรีน จากีเลียน จากราชวงศ์โปแลนด์-ลิทัวเนีย และพระโอรสของทั้งสองคือพระเจ้าซิกมุนด์ที่ 3 วาซา ซึ่งต่อมาได้ขึ้นครองราชย์บัลลังก์ทั้งโปแลนด์-ลิทัวเนียและสวีเดน พระองค์ทรงยุติสงครามเจ็ดปีตอนเหนือ แต่สวีเดนก็ต้องเข้าไปพัวพันกับสงครามยี่สิบห้าปีกับรัสเซียแทน ซึ่งสุดท้ายก็สามารถสร้างความได้เปรียบเล็กน้อยได้ พระองค์ยังทรงพยายามสานสัมพันธ์กับโปแลนด์ให้แน่นแฟ้นขึ้น พระองค์ทรงมีความสนใจในศาสนาและวัฒนธรรมอย่างมาก ในรัชสมัยของพระองค์ พระองค์ทรงพยายามต่อต้านแนวคิดลูเทอแรนที่กำลังเติบโตในคริสตจักรแห่งสวีเดน ภายใต้อิทธิพลของดยุกคาร์ล และทรงมุ่งมั่นที่จะรวมคริสตจักรกลับไปอยู่ภายใต้อำนาจของคริสตจักรคาทอลิกและพระสันตะปาปา ณ กรุงโรมอีกครั้ง

พระองค์เป็นพระโอรสของพระเจ้ากุสตาฟที่ 1 แห่งสวีเดนที่ประสูติกับพระมเหสีองค์ที่สอง สมเด็จพระราชินีมาร์กาเร็ตธา เลยอนฮุฟวุดแห่งสวีเดน พระองค์เป็นพระเชษฐาของสมเด็จพระเจ้าคาร์ลที่ 9 แห่งสวีเดนและเจ้าหญิงมักนุส ดยุกแห่งเอิสเตอร์เยิทลันด์ และเป็นพระอนุชาต่างมารดาของพระเจ้าอีริกที่ 14 พระองค์อภิเษกสมรสครั้งแรกกับเจ้าหญิงแคทเทอรีน จากีเลียนในวันที่ 4 ตุลาคม ค.ศ. 1562 ซึ่งนอกจากพระเจ้าซิกมุนด์ที่ 3 แล้ว ทั้งสองยังมีพระธิดาอีกองค์คือเจ้าหญิงอันนา วาซา และต่อมาพระองค์ได้อภิเษกสมรสครั้งที่สองกับสมเด็จพระราชินีกุนนิลา บีเอลเกแห่งสวีเดนในวันที่ 21 กุมภาพันธ์ ค.ศ. 1585

## อ้างอิง

หมวดหมู่:บุคคลที่เกิดในปี พ.ศ. 2080
หมวดหมู่:บุคคลที่เสียชีวิตในปี พ.ศ. 2135
หมวดหมู่:เจ้าชายสวีเดน
หมวดหมู่:พระราชโอรสในพระมหากษัตริย์
มานะศักดิ์ ส.เพลินจิต

**มานะ สอนแจ่ม** (7 ธันวาคม พ.ศ. 2508–11 กันยายน พ.ศ. 2566) เป็นที่รู้จักในชื่อ **มานะศักดิ์ ส.เพลินจิต** เป็นนักมวยไทยอาชีพชาวไทย เขาเป็นแชมป์ของสนามมวยราชดำเนินสองรุ่นซึ่งโด่งดังในช่วงทศวรรษที่ 1980 และ 1990

## อ้างอิง

หมวดหมู่:บุคคลที่เสียชีวิตในปี พ.ศ. 2566
หมวดหมู่:บุคคลที่เกิดในปี พ.ศ. 2508
หมวดหมู่:นักมวยไทยชายชาวไทย
หมวดหมู่:นักมวยจากจังหวัดระยอง
ทวงแค้นขบวนการค้าเด็ก

***ทวงแค้นขบวนการค้าเด็ก*** () เป็นละครโทรทัศน์เกาหลีใต้ในปี ค.ศ. 2025 นำแสดงโดย ย็อม ช็อง-อา, ว็อน จิน-อา, ชเว ย็อง-จุน และคิม จิน-ย็อง ออกอากาศทางช่องอีเอ็นเอตั้งแต่วันที่ 21 กรกฎาคม ถึง 12 สิงหาคม ค.ศ. 2025 และยังสตรีมทางจีนี่ทีวี ทุกวันจันทร์และอังคาร เวลา 22:00 น. (เวลามาตรฐานเกาหลี)

## เรื่องย่อ
ทวงแค้นขบวนการค้าเด็ก เป็นละครโทรทัศน์แนวแอคชั่นระทึกขวัญที่เล่าถึงการเอาชีวิตรอดอย่างสิ้นหวังและการแก้แค้นของเด็กๆ ที่แทบจะเอาชีวิตไม่รอดเพราะถูกพ่อแม่บุญธรรมทอดทิ้ง

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ช่องอีเอ็นเอ
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์เกาหลีใต้ในคริสต์ทศวรรษ 2020
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์แนวแก้แค้นเกาหลีใต้
หมวดหมู่:ละครโทรทัศน์แนวระทึกขวัญเกาหลีใต้
ลีวี เอเริม

**ลีวี เอเริม** (; เกิดวันที่ 28 พฤศจิกายน ค.ศ. 1953 ในไรกูลาเซลโซเวียต เขตรัปลา – ) เป็นนักกีฬายิงปืนและผู้ฝึกสอนชาวเอสโตเนีย

ใน ค.ศ. 1977 เธอสำเร็จการศึกษาจากสถาบันเกษตรเอสโตเนีย ในความเชี่ยวชาญด้านการจัดการที่ดิน ()

ซึ่งใน ค.ศ. 1976 เธอเป็นสมาชิกของทีมสหภาพโซเวียต ส่วนใน ค.ศ. 1973–1983 และ ค.ศ. 2002 เธอเป็นสมาชิกทีมชาติเอสโตเนีย

โดยในช่วง ค.ศ. 1973–1985 เธอได้รับตำแหน่งแชมป์เอสโตเนีย 18 สมัยของประเภทการยิงปืนที่แตกต่างกัน

และใน ค.ศ. 1976 เธอได้รับการเสนอชื่อให้เป็นนักกีฬาแห่งปีของเอสโตเนีย

## อ้างอิง

หมวดหมู่:นักกีฬายิงปืนหญิงชาวเอสโตเนีย
หมวดหมู่:ผู้ฝึกสอนกีฬาชาวเอสโตเนีย
ซุนจองดาวพระศุกร์

**ซุนจองดาวพระศุกร์**  () หรือ รักใหม่หัวใจเดิม (ฉบับโมโนแม็กซ์) เป็นละครโทรทัศน์เกาหลีใต้ปี ค.ศ. 2015 นำแสดงโดย ช็อง คย็อง-โฮ, คิม โซ-ย็อน และยุน ฮย็อน-มิน ออกอากาศทุกวันศุกร์และวันเสาร์ เวลา 21:45 น. ( เวลามาตรฐานเกาหลี) ทางช่องเจทีบีซี ตั้งแต่วันที่ 3 เมษายน ถึง 23 พฤษภาคม ค.ศ. 2015 มีจำนวน 16 ตอน

## เรื่องย่อ
คัง มิน-โฮ (ช็อง คย็อง-โฮ) คือนายธนาคารลงทุนจอมวายร้ายแห่งโกลด์อินเวสต์เมนต์ บริษัทการเงินที่ใหญ่ที่สุดในโลก เขามองโลกในแง่ร้าย ไม่ไว้ใจใคร อย่างไรก็ตาม มิน-โฮมีเรื่องราวเบื้องหลังที่ทำให้เขากลายเป็นคนชั่วร้าย เรื่องราวนี้เกี่ยวข้องกับการถูกทรยศโดยอาของเขา พ่อของเขาถูกอายึดอำนาจ ส่งผลให้ครอบครัวตกต่ำถึงขีดสุด ขณะที่มิน-โฮสาบานว่าจะต้องแก้แค้น เขาได้พบกับซุน-จอง (คิม โซ-ย็อน) ลูกสาวของอดีตเลขาของพ่อที่ทรยศ ซึ่งตอนนี้พ่อของเธอทำงานให้กับอาของเขา วันหนึ่งเขาเกิดอาการหัวใจวายและถูกนำตัวส่งโรงพยาบาล เขารอดชีวิตจากอาการหัวใจวายอย่างปาฏิหาริย์หลังจากเข้ารับการปลูกถ่ายหัวใจ หัวใจดวงใหม่ของเขาแท้จริงแล้วเป็นของดง-อุก (จิน กู) นักสืบหนุ่มและคู่หมั้นของซุน-จอง ที่สมองได้รับความเสียหายอย่างรุนแรงจากอุบัติเหตุทางรถยนต์ที่ยังเต็มไปด้วยเงื่อนงำ หลังจากได้รับชีวิตใหม่พร้อมหัวใจดวงใหม่ เขาก็ไม่ใช่คนเย็นชาและใจร้ายอีกต่อไป บุคลิกของเขาเปลี่ยนไป เขาพูดจาอ่อนโยนขึ้น และทำให้ผู้คนรอบตัวรู้สึกอบอุ่นโดยไม่รู้ตัว แต่เขายังคงเดินหน้าตามแผนการแก้แค้นอาของเขา แม้ว่าอารมณ์บางอย่างในตัวจะคอยขัดขวางอยู่เป็นระยะ เขาค่อย ๆ เรียนรู้ความหมายของความสุข เมื่อได้พบกับซุน-จอง ผู้หญิงที่เขาอยากทะนุถนอมและปกป้อง หัวใจของเขาอ่อนโยนและเต็มไปด้วยความรู้สึกจนแทบจะมีน้ำตาคลอเบ้า เมื่อเขาได้ทำงานกับเธอ เขาตกหลุมรักเธอโดยไม่รู้ตัว

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2558
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์โดยคิมจงฮักโปรดักชั่น
ราชวงศ์วาซา

**ราชวงศ์วาซา** () เป็นราชวงศ์ที่ก่อตั้งขึ้นในสวีเดนเมื่อปี ค.ศ. 1523 สมาชิกในราชวงศ์นี้ปกครองราชอาณาจักรสวีเดนตั้งแต่ปี ค.ศ. 1523 ถึง 1654 และยังได้เป็นกษัตริย์ผู้ปกครองเครือจักรภพโปแลนด์–ลิทัวเนียตั้งแต่ปี ค.ศ. 1587 ถึง 1668 การสืบตระกูลสายบุรุษของราชวงศ์ได้สิ้นสุดลงเมื่อพระเจ้ายันที่ 2 กาชีมีแยช วาซาเสด็จสวรรคตในปี ค.ศ. 1672

ราชวงศ์วาซาสืบเชื้อสายมาจากตระกูลขุนนางสวีเดนตั้งแต่คริสต์ศตวรรษที่ 14 โดยสามารถสืบย้อนตระกูลสายบุรุษไปถึงนิลส์ เช็ตติลส์ซอน ขุนนางผู้ล่วงลับในปี ค.ศ. 1378 ซึ่งเคยเป็นผู้ว่าการประจำปราสาทเทรครูเนอร์ในกรุงสต็อกโฮล์ม ตลอดคริสต์ศตวรรษที่ 15 สมาชิกหลายคนของราชวงศ์วาซาได้ดำรงตำแหน่งสำคัญต่าง ๆ จนกระทั่งในปี ค.ศ. 1523 ภายหลังเหตุการณ์การนองเลือดที่สต็อกโฮล์มและการยกเลิกสหภาพคาลมาร์ กุสตาฟ เอริกส์ซอนจึงได้ขึ้นเป็นพระเจ้ากุสตาฟที่ 1 แห่งสวีเดน และถือเป็นการสถาปนาราชวงศ์นี้ขึ้นอย่างเป็นทางการ รัชสมัยของพระองค์มักถูกกล่าวถึงว่าเป็นจุดเริ่มต้นของรัฐสวีเดนยุคใหม่ ซึ่งรวมไปถึงการที่กษัตริย์ทรงแยกตัวออกจากคริสตจักรคาทอลิกในช่วงการปฏิรูปศาสนาฝ่ายโปรเตสแตนต์ และการก่อตั้งคริสตจักรแห่งสวีเดนด้วย

อย่างไรก็ตาม พระเจ้าอีริกที่ 14 พระโอรสองค์โตและผู้สืบทอดราชบัลลังก์ของพระเจ้ากุสตาฟที่ 1 ก็ถูกโค่นล้มโดยพระเจ้าโยฮันที่ 3 ซึ่งเป็นพระโอรสองค์เล็กกว่าของพระเจ้ากุสตาฟ พระเจ้าโยฮันที่ 3 ทรงอภิเษกสมรสกับเจ้าหญิงแคทเทอรีน จากีเลียน เจ้าหญิงคาทอลิกแห่งโปแลนด์-ลิทัวเนีย ทำให้ท้ายที่สุด ราชวงศ์วาซาก็ได้ขึ้นเป็นผู้ปกครองเครือจักรภพโปแลนด์–ลิทัวเนียด้วย

พระเจ้าซิกมุนด์ที่ 3 วาซา ซึ่งเป็นพระโอรสคาทอลิกของพระเจ้าโยฮัน และเป็นผู้ปกครองสหภาพโปแลนด์-สวีเดนในช่วงสั้น ๆ นั้น ถูกปลดออกจากราชบัลลังก์สวีเดนในปี ค.ศ. 1599 โดยพระเจ้าคาร์ลที่ 9 พระอนุชาโปรเตสแตนต์ของพระเจ้าโยฮัน ในเหตุการณ์สงครามต่อต้านพระเจ้าซิกมุนด์ ด้วยเหตุนี้ ราชวงศ์วาซาจึงแตกออกเป็นสองสาย คือสายโปรเตสแตนต์ในสวีเดน และสายคาทอลิกในโปแลนด์-ลิทัวเนีย ซึ่งทั้งสองฝ่ายได้ทำสงครามช่วงชิงราชบัลลังก์กันในสงครามครั้งต่อ ๆ มา

การเข้าสู่สงครามสามสิบปีของพระเจ้ากุสตาฟที่ 2 อดอล์ฟแห่งสวีเดน ซึ่งเป็นแม่ทัพและกษัตริย์โปรเตสแตนต์ผู้โด่งดัง ทำให้เกิดคำกล่าวที่ว่าพระองค์คือผู้เป็นดั่ง "สิงโตแห่งยามเที่ยงคืน" อย่างไรก็ตาม สิ่งที่น่าสังเกตคือ สมเด็จพระราชินีนาถคริสตีนาแห่งสวีเดน (ค.ศ. 1632–1654) พระราชธิดาและทายาทของพระองค์ ทรงสละราชสมบัติในปี ค.ศ. 1654 หลังจากที่พระองค์ทรงเปลี่ยนไปนับถือศาสนาคริสต์นิกายคาทอลิก และได้เสด็จอพยพไปประทับที่กรุงโรม โดยมีพระสันตะปาปาให้การต้อนรับ ในเครือจักรภพโปแลนด์–ลิทัวเนีย พระเจ้ายันที่ 2 กาชีมีแยช วาซาทรงสละราชสมบัติในปี ค.ศ. 1668 และเมื่อพระองค์สวรรคตในปี ค.ศ. 1672 ราชวงศ์วาซาสายกษัตริย์ก็สิ้นสุดลง ถึงแม้ราชวงศ์จะสิ้นสุดลง แต่พระเจ้าคาร์ลที่ 16 กุสตาฟ กษัตริย์สวีเดนองค์ปัจจุบัน ก็ยังคงมีเชื้อสายของพระเจ้ากุสตาฟที่ 1 อยู่ โดยสืบเชื้อสายมาจากวิคโทรีอาแห่งบาเดิน พระปัยยิกาฝ่ายพระชนก (คุณทวดฝ่ายพ่อ) ซึ่งเป็นผู้สืบเชื้อสายมาจากพระเจ้าอดอลฟุส เฟรเดอริคที่ 2 ผู้เป็นเหลนของเหลนของพระเจ้ากุสตาฟที่ 1

## อ้างอิง

หมวดหมู่:ราชวงศ์สวีเดน
หมวดหมู่:ราชวงศ์โปแลนด์
การนองเลือดที่สต็อกโฮล์ม

thumb|ภาพการประหารชีวิตตามที่ปรากฏในภาพพิมพ์ ''บลูดบัดส์ปลันเชน'' (ค.ศ. 1524)

**การนองเลือดที่สต็อกโฮล์ม** () คือเหตุการณ์ที่มีการไต่สวนและนำไปสู่การประหารชีวิตครั้งใหญ่ในกรุงสต็อกโฮล์มระหว่างวันที่ 7-9 พฤศจิกายน ค.ศ. 1520 บางครั้งเหตุการณ์นี้ก็ถูกเรียกง่าย ๆ ว่า **การสังหารหมู่สตอกโฮล์ม** เหตุการณ์นี้เกิดขึ้นหลังพิธีราชาภิเษกของพระเจ้าคริสเตียนที่ 2 ในฐานะกษัตริย์องค์ใหม่ของสวีเดน โดยแขกที่มาร่วมงานบรมราชาภิเษกถูกเชิญให้เข้าร่วมประชุมที่ปราสาทเทรครูเนอร์ ในระหว่างการประชุม อัครมุขนายกกุสตาฟ ทรอยเยอ ได้เรียกร้องค่าชดเชยทางเศรษฐกิจสำหรับความเสียหายต่าง ๆ เช่น การทำลายป้อมปราการอัลมาเรสแตเกต จากนั้นจึงได้ตั้งคำถามว่า สเตน สตูเร ผู้เยาว์ อดีตผู้สำเร็จราชการแทนพระองค์ของสวีเดน และผู้สนับสนุนของเขา มีความผิดฐานนอกรีตหรือไม่

แม้ว่าจะมีการให้สัญญาว่าจะนิรโทษกรรมก่อนหน้านี้ แต่ในช่วงหลายวันหลังจากการประชุมดังกล่าว มีผู้ถูกประหารชีวิตเกือบ 100 คน โดยอ้างอิงตามกฎหมายศาสนจักร ในบรรดาผู้เสียชีวิตนั้นมีบุคคลจากชนชั้นสูงศักดิ์จำนวนมากที่เคยให้การสนับสนุนกลุ่มสตูเร (Sture Party) มาตลอดในช่วงหลายปีก่อนหน้านี้ ด้วยเหตุนี้เอง พระเจ้าคริสเตียนที่ 2 จึงเป็นที่รู้จักในสวีเดนในฉายาว่า "คริสเตียนทรราช" (Kristian Tyrann)

## อ้างอิง

หมวดหมู่:การประหารชีวิต
แบล็กแมมบา (แก้ความกำกวม)

งูแบล็กแมมบา (*Dendroaspis polylepis*) เป็นงูพิษชนิดหนึ่ง

**แบล็กแมมบา** (black mamba) อาจหมายถึง:

## ด้านบันเทิง
### เพลง
* แบล็กแมมบา เพลงโดยเอสปา
นือเชอปิง

**นือเชอปิง** () เป็นเมืองหลักของเทศบาลนือเชอปิงในแคว้นเซอเดอร์มานลันด์ ประเทศสวีเดน และยังเป็นเมืองศูนย์กลางของแคว้นเซอเดอร์มานลันด์อีกด้วย

หากนับรวมอาร์เนอ ซึ่งเป็นชุมชนที่อยู่ทางชายฝั่งใต้ของอ่าว และห่างจากใจกลางเมืองไปเพียงไม่กี่กิโลเมตรแล้ว นือเชอปิงจะมีประชากรเกิน 36,000 คน โดยทั่วไปแล้ว ชุมชนอาร์เนอถูกนับเป็นส่วนหนึ่งของเขตเมืองนีเชอปิง นอกจากนี้ยังรวมเป็นเขตเมืองขนาดใหญ่ที่เชื่อมต่อกับอ็อกเซเลอซุนด์ ซึ่งเป็นเทศบาลขนาดเล็กและเมืองใกล้เคียงที่อยู่ห่างออกไปทางใต้ 10 กิโลเมตรด้วย อย่างไรก็ตาม แม้ว่าเขตเทศบาลนือเชอปิงทั้งหมดจะมีพื้นที่ใหญ่มาก แต่ก็มีประชากรเบาบางในบริเวณที่อยู่นอกเขตเมืองหลัก

ชื่อ นือเชอปิง (Nyköping) มีความหมายตรงตัวว่า "ตลาดใหม่" โดยคำนำหน้า 'ny' แปลว่า "ใหม่" ส่วน 'köping' เป็นคำสวีเดนโบราณที่หมายถึงตลาด ซึ่งมักใช้เป็นคำต่อท้ายชื่อเมืองในพื้นที่ตอนกลางค่อนไปทางใต้ของประเทศ ดังเช่นชื่อเมือง เชอปิง (Köping) ชื่อนือเชอปิงปรากฏอยู่บนเหรียญกษาปณ์ในปี ค.ศ. 1230 และในบันทึกทางประวัติศาสตร์ตั้งแต่คริสต์ศตวรรษที่ 13 ส่วนชื่อเดิมของเมืองที่พบในหลักฐานทางโบราณคดีก่อนปี ค.ศ. 1230 คือ อาโรส (Aros) ซึ่งบ่งชี้ว่ามีการเปลี่ยนชื่อและเข้าสู่ยุคใหม่ในช่วงประมาณปี ค.ศ. 1230 เมืองนี้ตั้งอยู่ใกล้กับทะเลบอลติกที่เปิดโล่ง บริเวณปากอ่าวสตัดส์ฟิแยร์เดิน (Stadsfjärden) จึงถือเป็นพื้นที่ชายฝั่งทะเล มีแม่น้ำสองสายคือ นือเชอปิงซวน (Nyköpingsån) และชีลวน (Kilaån) ที่ไหลลงสู่ทะเลบอลติกทางปลายด้านใต้ของใจกลางเมือง โดยเฉพาะแม่น้ำนือเชอปิงซวนจะแบ่งเขตใจกลางเมืองออกเป็นฝั่งตะวันออกและตะวันตก นอกจากนี้ยังมีแม่น้ำสแวร์ตวน (Svärtaån) ที่ไหลลงสู่ทะเลใกล้กับชุมชนฮุเวอซา (Sjösa) ทางตะวันออกของเมืองอีกด้วย เทศบาลแห่งนี้ยังมีอ่าวเล็กอ่าวใหญ่อื่น ๆ อีกหลายแห่ง ทำให้มีแนวชายฝั่งที่กว้างขวางมาก

ลักษณะภูมิประเทศของเมืองนี้เป็นไปตามแบบฉบับของภูมิภาค ซึ่งได้รับอิทธิพลจากการดีดตัวขึ้นของแผ่นดินหลังยุคน้ำแข็งครั้งล่าสุด พื้นที่ใจกลางเมืองนือเชอปิงเคยเป็นหมู่เกาะเป็นเวลาหลายพันปี โดยที่เนินเขาต่าง ๆ ที่เราเห็นในปัจจุบันนั้นเคยเป็นเกาะเล็กเกาะน้อย ส่วนพื้นที่ราบของเมืองก็คือพื้นทะเลเก่า ภายในเขตเมืองมีเนินเขาสี่แห่งที่มีความสูงเกิน 50 เมตร ส่วนจุดที่สูงที่สุดในเขตเมืองอยู่ที่ เอเกินสแบร์ก (Ekensberg) ซึ่งตั้งอยู่บริเวณชานเมืองทางตะวันออกเฉียงเหนือ โดยมีความสูงถึง 59 เมตร

นือเชอปิงยังเป็นที่ตั้งของท่าอากาศยานสต็อกโฮล์มสกอฟสตา ซึ่งอยู่ห่างจากใจกลางเมืองไม่ถึง 10 กิโลเมตร นือเชอปิงเป็นส่วนหนึ่งของเขตที่ราบลุ่มหุบเขาแมลาเรน ตั้งอยู่ทางใต้ของใจกลางกรุงสต็อกโฮล์มประมาณ 100 กิโลเมตร และอยู่ทางตะวันออกของเมืองนอร์เชอปิง ซึ่งเป็นเมืองใหญ่ที่อยู่ใกล้ที่สุดประมาณ 60 กิโลเมตร นอกจากนี้ แนวเขตเทศบาลระหว่างนือเชอปิงกับนอร์เชอปิงยังเป็นจุดที่ดินแดนทางประวัติศาสตร์เยอตาลันด์และสเวียลันด์มาบรรจบกันบริเวณชายฝั่งตะวันออกพอดี

เมืองนี้มีลักษณะภูมิอากาศแบบผสมผสานระหว่างแบบอบอุ่นชื้นภาคพื้นสมุทรกับภาคพื้นทวีป ทำให้มีฤดูร้อนที่อบอุ่นและมีฤดูหนาวที่มีอุณหภูมิอยู่ใกล้จุดเยือกแข็ง โดยมีปริมาณหิมะที่ปกคลุมไม่แน่นอน (ขึ้นอยู่กับแต่ละปี)

## อ้างอิง

## แหล่งข้อมูลอื่น
*  
* Visit Nyköping – คู่มือนักท่องเที่ยวทางการ
* เพจเฟซบุ๊กทางการ

หมวดหมู่:เมืองในประเทศสวีเดน
หมวกกันน็อก

thumb|upright=1.5|alt=A table with ten different types of helmets|หมวกกันน็อกสิบชนิดที่แตกต่างกัน ซึ่งแต่ละแบบก็มีทั้งการออกแบบ วัสดุ ระดับการครอบคลุมศีรษะ และ อุปกรณ์เสริมที่แตกต่างกัน เพื่อให้การป้องกันสูงสุดตามลักษณะการใช้งานเฉพาะด้าน

**หมวกกันน็อก** () เป็นอุปกรณ์ป้องกันศีรษะที่สวมใส่เพื่อปกป้องส่วนหัว โดยเฉพาะอย่างยิ่ง หมวกกันน็อกจะทำหน้าที่เสริมกะโหลกศีรษะในการป้องกันสมองของมนุษย์ นอกจากนี้ยังมีการสวมหมวกสำหรับพิธีการหรือเป็นสัญลักษณ์ในบางโอกาส (เช่น หมวกของตำรวจในสหราชอาณาจักร) ซึ่งไม่ได้มีหน้าที่ในการป้องกัน ส่วนทหารจะสวมหมวกต่อสู้ ซึ่งมักจะทำจากเคฟลาร์หรือเส้นใยสังเคราะห์น้ำหนักเบาชนิดอื่น ๆ

หมวกกันน็อกถูกนำไปใช้ในกิจกรรมต่าง ๆ มากมาย ทั้งในกีฬา (เช่น จ็อกกี้ อเมริกันฟุตบอล ฮอกกี้น้ำแข็ง คริกเก็ต เบสบอล สกี เฮอร์ลิ่ง และปีนผา) กิจกรรมที่ต้องเผชิญอันตรายในการทำงาน เช่น การก่อสร้าง การทำเหมืองแร่ ตำรวจปราบจลาจล การบินทางทหาร และการขนส่ง (เช่น หมวกกันน็อกจักรยานยนต์และจักรยาน) ตั้งแต่ช่วงคริสต์ทศวรรษ 1990 เป็นต้นมา หมวกกันน็อกส่วนใหญ่มักจะทำจากยางไม้หรือพลาสติก ซึ่งอาจมีการเสริมความแข็งแรงด้วยเส้นใย เช่น อะรามิด

หมวดหมู่:หมวกกันน็อก
หมวดหมู่:ความปลอดภัย
โยชิโกะ อิชิบะ

**โยชิโกะ อิชิบะ** (, สกุลเดิม นากามูระ; เกิด 26 สิงหาคม พ.ศ. 2499) เป็นภรรยาของชิเงรุ อิชิบะ นายกรัฐมนตรีของประเทศญี่ปุ่น

## ประวัติ
โยชิโกะเกิดที่โตเกียว เป็นบุตรสาวคนที่สองของอากิระ นากามูระ () เป็นพนักงานของบริษัทโชวะเด็งโก ()

เธอสำเร็จการศึกษาจากโรงเรียนมัธยมศึกษาตอนต้นและตอนปลายโจชิงากูอิง () ซึ่งเป็นโรงเรียนเอกชน จากนั้นเธอศึกษาต่อคณะนิติศาสตร์ มหาวิทยาลัยเคโอ แล้วเข้าทำงานที่บริษัทมารูเบนิ โยชิโกะสมรสกับชิเงรุ อิชิบะ เมื่อ พ.ศ. 2526 มีธิดาด้วยกันสองคน

ชิเงรุเข้าดำรงตำแหน่งเป็นนายกรัฐมนตรีคนที่ 102 ของญี่ปุ่น เมื่อวันที่ 1 ตุลาคม พ.ศ. 2567 หลังได้รับชัยชนะจากการเลือกตั้งผู้นำพรรคเสรีประชาธิปไตยเมื่อ พ.ศ. 2567

## อ้างอิง

## แหล่งข้อมูลอื่น
* 

หมวดหมู่:คู่สมรสของนายกรัฐมนตรีญี่ปุ่น
หมวดหมู่:บุคคลจากโตเกียว
เกราะ

[thumb|เกราะแบบห่วงโซ่ของ[เซี่ยตะวันตก]]

**เกราะ** () คือวัสดุปกคลุมที่ใช้เพื่อป้องกันวัตถุ บุคคล หรือยานพาหนะจากความเสียหายหรือการบาดเจ็บทางกายภาพ โดยเฉพาะอย่างยิ่งจากอาวุธที่สัมผัสโดยตรงหรือกระสุนโพรเจกไทล์ในระหว่างการรบ หรือจากสภาพแวดล้อมหรือกิจกรรมที่อาจเป็นอันตราย (เช่น การปั่นจักรยาน สถานที่ก่อสร้าง เป็นต้น) เกราะส่วนบุคคลใช้เพื่อป้องกันทหารและสัตว์ที่ใช้ในการสงคราม เกราะยานพาหนะใช้กับเรือรบ ยานรบหุ้มเกราะ และอากาศยานทหารบางชนิด ส่วนใหญ่เป็นอากาศยานโจมตีภาคพื้นดิน

การใช้คำว่าเกราะในความหมายที่สองคือการกล่าวถึงกองกำลังยานเกราะ อาวุธหุ้มเกราะ และบทบาทของสิ่งเหล่านี้ในการรบ หลังจากที่มีการพัฒนารูปแบบการรบด้วยยานเกราะ ทั้งรถถัง ทหารราบยานยนต์ และรูปแบบการจัดกำลังรบก็ถูกเรียกรวมกันว่า กองพลยานเกราะ

หมวดหมู่:เกราะ
หมวกต่อสู้

[thumb|[หมวกกันน็อกสเปกตราของฝรั่งเศส ซึ่งเป็นตัวอย่างหมวกต่อสู้ยุคใหม่]]

**หมวกต่อสู้** () คือหมวกกันน็อกที่สร้างขึ้นเพื่อเป็นส่วนหนึ่งของเกราะส่วนบุคคลที่ช่วยป้องกันศีรษะของผู้สวมใส่ในระหว่างการรบ

หมวกกันน็อกที่ออกแบบมาสำหรับการทำสงครามเป็นหนึ่งในเครื่องสวมศีรษะประเภทแรก ๆ ที่มนุษย์คิดค้นและสวมใส่ โดยมีตัวอย่างที่ค้นพบในหลายสังคมทั่วโลก ซึ่งย้อนไปได้ไกลถึงยุคสำริด หมวกต่อสู้ยุคแรกส่วนใหญ่ออกแบบมาเพื่อป้องกันการโจมตีในระยะประชิด วัตถุที่ถูกปา และกระสุนความเร็วต่ำ เมื่อเข้าสู่ยุคกลาง หมวกที่สามารถป้องกันศีรษะได้ทั้งหมดกลายเป็นส่วนประกอบทั่วไปของชุดเกราะแผ่น แต่การพัฒนาอาวุธปืน ปืนใหญ่ลำกล้อง และอาวุธระเบิด ทำให้ชุดเกราะที่เคยใช้ป้องกันการโจมตีส่วนใหญ่หมดความจำเป็นไป อย่างไรก็ตาม หมวกที่มีน้ำหนักเบายังคงถูกใช้เพื่อการระบุตัวตนและป้องกันพื้นฐานมาจนถึงช่วงปลายคริสต์ศตวรรษที่ 19 และต้นคริสต์ศตวรรษที่ 20 ต่อมา เมื่อมีการพัฒนาการรบสมัยใหม่ ก็ได้เกิดการฟื้นคืนชีพของหมวกต่อสู้ที่ออกแบบมาเพื่อป้องกันสะเก็ดระเบิด เศษซาก และเครื่องกระสุนปืนบางชนิด นับตั้งแต่ปลายคริสต์ศตวรรษที่ 20 ถึงต้นคริสต์ศตวรรษที่ 21 เป็นต้นมา หมวกต่อสู้ได้พัฒนาไปอีกขั้นเพื่อป้องกันคลื่นกระแทกจากการระเบิด และยังทำหน้าที่เป็นจุดติดตั้งอุปกรณ์เสริมต่าง ๆ เช่น อุปกรณ์มองกลางคืน และอุปกรณ์สื่อสาร

## อ้างอิง

หมวดหมู่:หมวกต่อสู้
หมวดหมู่:เครื่องแบบทหาร
หมวดหมู่:เกราะส่วนบุคคล
โพรเจกไทล์

[thumb|กระสุนถูกยิงจาก[ปืนใหญ่]]

**โพรเจกไทล์** หรือ **วัตถุวิถีโค้ง** () คือวัตถุที่ถูกส่งออกไปด้วยแรงภายนอก จากนั้นจะเคลื่อนที่อย่างอิสระภายใต้ความโน้มถ่วงและแรงต้านอากาศ แม้ว่าวัตถุใด ๆ ที่เคลื่อนที่ในอวกาศจะถือเป็นโพรเจกไทล์ทั้งหมด แต่ที่พบเห็นได้บ่อยคือในการสงครามและกีฬา (เช่น ลูกเบสบอลที่ถูกขว้าง ลูกฟุตบอลที่ถูกเตะ กระสุนที่ยิงออกไป ลูกธนูที่ยิง หรือก้อนหินที่ถูกดีดออกจากแคทะพัลต์)

ในขีปนวิทยา เราใช้สมการการเคลื่อนที่เพื่อวิเคราะห์วิถีโคจรของวัตถุที่พุ่งออกไป (projectile trajectories) ตั้งแต่ช่วงที่ถูกปล่อยออกไป ระหว่างการเคลื่อนที่ในอากาศ ไปจนถึงช่วงที่ตกกระทบเป้าหมาย

## อ้างอิง

หมวดหมู่:โพรเจกไทล์
หมวดหมู่:เครื่องกระสุนปืน
หมวดหมู่:ขีปนวิทยา
เกราะส่วนบุคคล

[thumb|เสื้อเกราะยุทธวิธีโมดูลาร์แบบปรับปรุง (Improved Modular Tactical Vest) ที่ประจำการโดย[เหล่านาวิกโยธินสหรัฐ]]

**เกราะส่วนบุคคล** () คือเกราะสำหรับร่างกายมนุษย์ โดยเป็นเสื้อผ้าป้องกันหรือโล่ที่สวมใส่ได้โดยใช้มือจับที่ออกแบบมาเพื่อดูดซับหรือเบี่ยงเบนการโจมตีทางกายภาพ ในอดีตใช้เพื่อปกป้องบุคลากรทางทหาร แต่ปัจจุบันก็ยังถูกใช้โดยเจ้าหน้าที่ตำรวจหลายประเภท (โดยเฉพาะตำรวจปราบจลาจล) เจ้าหน้าที่รักษาความปลอดภัยเอกชน หรือองครักษ์ และบางครั้งก็พลเมืองทั่วไปด้วย ในปัจจุบันมีเกราะส่วนบุคคลหลัก ๆ อยู่สองประเภท ได้แก่เกราะส่วนบุคคลแบบอ่อน สำหรับการป้องกันในระดับปานกลางถึงสูง และเกราะส่วนบุคคลแบบเสริมแผ่นแข็ง สำหรับการป้องกันสูงสุด เช่นที่ใช้โดยพลรบ

## อ้างอิง

หมวดหมู่:เกราะส่วนบุคคล
หมวดหมู่:อุปกรณ์เพื่อการบังคับใช้กฎหมาย
หมวดหมู่:อุปกรณ์ประจำกายทหาร
หมวดหมู่:ร่างกายของมนุษย์
ไต้หวันภายใต้การปกครองของญี่ปุ่น

**ไต้หวันภายใต้การปกครองของมหาจักรวรรดิญี่ปุ่น** หรือ **ไต้หวันของญี่ปุ่น** หมายถึงช่วงเวลาที่เกาะไต้หวันที่มีสถานะเป็นอาณานิคมของจักรวรรดิญี่ปุ่นภายหลังการลงนามในสนธิสัญญาชิโมโนเซกิ ในปีค.ศ. 1895 โดยเกาะไต้หวันพร้อมกับหมู่เกาะเผิงหูกลายเป็นดินแดนอาณานิคมแห่งแรกของจักรวรรดิญี่ปุ่น หลังจากที่ญี่ปุ่นได้รับชัยชนะในสงครามจีน–ญี่ปุ่นครั้งที่หนึ่ง ทางราชวงศ์ชิงจึงต้องยกมณฑลไต้หวันให้กับญี่ปุ่น ซึ่งญี่ปุ่นปกครองไต้หวันเป็นเวลา 50 ปี เมืองหลวงตั้งอยู่ที่ไทโฮกุ (ไทเป) ซึ่งเป็นที่พำนักของผู้สำเร็จราชการไต้หวัน

การปกครองไต้หวันของญี่ปุ่นสิ้นสุดลงหลังจากการยอมจำนนของญี่ปุ่นในเดือนกันยายน ค.ศ. 1945 ในช่วงสงครามโลกครั้งที่สอง และดินแดนดังกล่าวตกอยู่ภายใต้การควบคุมของสาธารณรัฐจีน (อาร์โอซี) โดยมีการออกคำสั่งทั่วไปหมายเลข 1 โดยจอมพลดักลาส แมกอาเธอร์แห่งสหรัฐอเมริกา ซึ่งญี่ปุ่นได้สละอำนาจอธิปไตยเหนือไต้หวันอย่างเป็นทางการในสนธิสัญญาซานฟรานซิสโกซึ่งมีผลใช้บังคับเมื่อวันที่ 28 เมษายน ค.ศ. 1952

## อ้างอิง


หมวดหมู่:ประวัติศาสตร์ไต้หวัน
หมวดหมู่:อดีตอาณานิคมของญี่ปุ่น
หมวดหมู่:อดีตอาณานิคมในทวีปเอเชีย
หมวดหมู่:การยึดครองทางทหารของญี่ปุ่น
หมวดหมู่:รัฐสิ้นสภาพในเอเชียตะวันออก
*
หมวดหมู่:ความสัมพันธ์ญี่ปุ่น–ไต้หวัน
หมวดหมู่:ประเทศที่ใช้ภาษาญี่ปุ่นเป็นภาษาทางการ
หมวดหมู่:รัฐและดินแดนที่ก่อตั้งในปี พ.ศ. 2438
หมวดหมู่:สิ้นสุดในปี พ.ศ. 2488
แรงต้าน

ในพลศาสตร์ของไหล **แรงต้าน** () คือแรงที่กระทำสวนทางกับการเคลื่อนที่ของวัตถุใด ๆ ที่กำลังเคลื่อนที่สัมพัทธ์กับของไหลที่อยู่รอบ ๆ แรงต้านนี้อาจเกิดขึ้นได้ระหว่างชั้นของของไหลสองชั้น ระหว่างพื้นผิวของแข็งสองพื้นผิว หรือระหว่างของไหลกับพื้นผิวของแข็ง แรงต้านมีแนวโน้มที่จะทำให้ความเร็วของของไหลลดลงเมื่อเทียบกับวัตถุแข็งที่ขวางทางอยู่

แรงต้านแตกต่างจากแรงต้านทานอื่น ๆ ตรงที่แรงต้านขึ้นอยู่กับความเร็ว โดยปกติแล้ว สำหรับการไหลที่ความเร็วต่ำ แรงต้านจะแปรผันตรงกับความเร็วสัมพัทธ์ สำหรับการไหลที่ความเร็วสูง แรงต้านจะแปรผันตรงกับกำลังสองของความเร็ว การแยกแยะระหว่างการไหลความเร็วต่ำและความเร็วสูงนี้จะถูกวัดโดยใช้เลขเรย์โนลส์เป็นเกณฑ์

## อ้างอิง

หมวดหมู่:แรง
ปริมาณไร้มิติ

**ปริมาณไร้มิติ** () คือปริมาณที่ถูกกำหนดโดยธรรมชาติของตัวเอง ซึ่งทำให้ไม่สามารถรวมเข้ากับหน่วยวัดใด ๆ ได้ โดยทั่วไป ปริมาณเหล่านี้จะแสดงออกมาในรูปของอัตราส่วนที่สอดคล้องกับระบบอื่น ทำให้ไม่จำเป็นต้องมีการกำหนดหน่วยที่ชัดเจน ตัวอย่างเช่น ปริมาณแอลกอฮอล์โดยปริมาตร เป็นการแสดงอัตราส่วนของปริมาตรต่อปริมาตร ค่าดังกล่าวจึงไม่ขึ้นอยู่กับหน่วยปริมาตรเฉพาะที่เราใช้เลย ไม่ว่าจะเป็นมิลลิลิตรต่อมิลลิลิตร หรือหน่วยอื่นใดก็ตาม

เลขหนึ่งได้รับการยอมรับให้เป็นปริมาณฐานไร้มิติ ส่วนเรเดียนนั้นทำหน้าที่เป็น หน่วยไร้มิติสำหรับการวัดมุม โดยหน่วยนี้ได้มาจากการคำนวณอัตราส่วนสากลที่ว่าเส้นรอบวงของวงกลมมีค่าเท่ากับ 2π เท่าของรัศมี

ปริมาณไร้มิติมีบทบาทสำคัญอย่างยิ่งในการทำหน้าที่เป็นตัวแปรในสมการเชิงอนุพันธ์ที่ใช้ในสาขาวิชาทางเทคนิคต่าง ๆ ในแคลคูลัส แนวคิดต่าง ๆ เช่น อัตราส่วนที่ไม่มีหน่วยในลิมิตหรืออนุพันธ์มักจะเกี่ยวข้องกับปริมาณไร้มิติ ในเรขาคณิตเชิงอนุพันธ์ จะเห็นได้ว่ามีการใช้ตัวแปรไร้มิติในความสัมพันธ์และการแปลงทางเรขาคณิต ในฟิสิกส์ มีการใช้เลขไร้มิติต่าง ๆ อย่างแพร่หลาย เช่น เลขเรย์โนลส์ในพลศาสตร์ของไหล ค่าคงตัวโครงสร้างละเอียดในกลศาสตร์ควอนตัม และตัวคูณลอเรนซ์ในทฤษฎีสัมพัทธภาพพิเศษ ในเคมี คุณสมบัติของสถานะและอัตราส่วนต่าง ๆ เช่น เศษส่วนโมล และอัตราส่วนการกระจุกตัว ก็ถือเป็นปริมาณไร้มิติเช่นกัน

## อ้างอิง

หมวดหมู่:ปริมาณทางกายภาพ
หมวดหมู่:จำนวนไร้มิติ
เรขาคณิตเชิงอนุพันธ์

**เรขาคณิตเชิงอนุพันธ์** () คือสาขาวิชาทางคณิตศาสตร์ที่ศึกษาเกี่ยวกับเรขาคณิตของรูปร่างเรียบและปริภูมิเรียบ หรือที่เรียกว่าแมนิโฟลด์เรียบ โดยใช้เทคนิคจากแคลคูลัสตัวแปรเดียว แคลคูลัสเวกเตอร์ พีชคณิตเชิงเส้น และพีชคณิตหลายเชิงเส้น สาขาวิชานี้มีรากฐานมาจากการศึกษาเรขาคณิตทรงกลม ซึ่งย้อนไปได้ถึงสมัยโบราณ และยังมีความเชื่อมโยงกับดาราศาสตร์ ภูมิมาตรศาสตร์ของโลก และต่อมาคือการศึกษาเรขาคณิตเชิงไฮเพอร์โบลาโดยนิโคไล โลบาเชฟสกี ตัวอย่างที่ง่ายที่สุดของปริภูมิเรียบคือระนาบและเส้นโค้งในปริภูมิ และพื้นผิวในปริภูมิแบบยุคลิดสามมิติ การศึกษารูปร่างเหล่านี้ได้กลายเป็นรากฐานสำหรับการพัฒนา เรขาคณิตเชิงอนุพันธ์ยุคใหม่ในช่วงคริสต์ศตวรรษที่ 18 และ 19

นับตั้งแต่ช่วงปลายคริสต์ศตวรรษที่ 19 เป็นต้นมา เรขาคณิตเชิงอนุพันธ์ได้ขยายขอบเขตกลายเป็นสาขาวิชาที่เกี่ยวข้องกับการศึกษาโครงสร้างทางเรขาคณิตบนแมนิโฟลด์หาอนุพันธ์ได้โดยทั่วไปมากขึ้น โครงสร้างทางเรขาคณิตคือโครงสร้างที่นิยามแนวคิดบางอย่างเกี่ยวกับขนาด ระยะทาง รูปร่าง ปริมาตร หรือโครงสร้างที่ทำให้เกิดความแข็งเกร็งอื่น ๆ ตัวอย่างเช่น ในเรขาคณิตแบบรีมันน์ จะมีการระบุระยะทางและมุม ในเรขาคณิตเชิงซิมเพล็กติก สามารถคำนวณปริมาตรได้ ในเรขาคณิตคงแบบ จะมีการระบุมุมเท่านั้น และในทฤษฎีเกจ จะมีการกำหนดสนามบางอย่างบนปริภูมินั้น

เรขาคณิตเชิงอนุพันธ์ถูกนำไปประยุกต์ใช้ในหลากหลายสาขาทั้งในคณิตศาสตร์และวิทยาศาสตร์ธรรมชาติ
ที่โดดเด่นที่สุดคือ อัลเบิร์ต ไอน์สไตน์ ได้ใช้ภาษาของเรขาคณิตเชิงอนุพันธ์ในทฤษฎีสัมพัทธภาพทั่วไปของเขา และต่อมานักฟิสิกส์ก็ได้นำไปใช้ในการพัฒนาทฤษฎีสนามควอนตัมและแบบจำลองมาตรฐานของฟิสิกส์ของอนุภาค นอกเหนือจากฟิสิกส์แล้ว เรขาคณิตเชิงอนุพันธ์ยังถูกนำไปประยุกต์ใช้ในวิชาต่าง ๆ เช่น เคมี เศรษฐศาสตร์ วิศวกรรมศาสตร์ ทฤษฎีระบบควบคุม คอมพิวเตอร์กราฟิก คอมพิวเตอร์วิทัศน์ และล่าสุดคือการเรียนรู้ของเครื่อง

หมวดหมู่:เรขาคณิตเชิงอนุพันธ์
โซเวียต (สภา)

[thumb|287x287px|สมัชชาโซเวียตใน[เซนต์ปีเตอส์เบิร์ก|เปโตรกราด, ค.ศ. 1917]]
**โซเวียต** (, , ) คือสภาแรงงานที่ยึดถืออุดมการณ์สังคมนิยม โดยเฉพาะในบริบทของการปฏิวัติรัสเซีย โซเวียตทำหน้าที่เป็นรากฐานของรูปแบบการปกครองของสหพันธ์สาธารณรัฐสังคมนิยมโซเวียตรัสเซีย (Russian SFSR) และสหภาพโซเวียต และยังส่งอิทธิพลต่อมัคนอฟชีนา

โซเวียตชุดแรกก่อตั้งขึ้นในระหว่างการปฏิวัติ ค.ศ. 1905 ในช่วงปลายจักรวรรดิรัสเซีย ใน ค.ศ. 1917 ภายหลังการปฏิวัติเดือนกุมภาพันธ์ ได้เกิดภาวะอำนาจคู่ขึ้นระหว่างรัฐบาลชั่วคราวรัสเซียกับโซเวียต ภาวะนี้สิ้นสุดลงในปลายปีเดียวกันด้วยการปฏิวัติเดือนตุลาคม ซึ่งในระหว่างนั้นสภาโซเวียตชุดที่สองได้ประกาศตนเองเป็นองค์กรปกครองสูงสุดของประเทศ

เนื่องจากโซเวียตกลายเป็นชื่อของสหภาพโซเวียตในภายหลัง โซเวียตจึงมักถูกเชื่อมโยงกับการก่อตั้งรัฐนั้น อย่างไรก็ดี คำนี้ยังสามารถอ้างถึงสภาแรงงานที่เป็นสังคมนิยมอื่น ๆ ได้เช่นกัน เช่น โซเวียตไอร์แลนด์  ทั้งนี้โซเวียตไม่จำเป็นต้องยึดมั่นในอุดมการณ์ของสหภาพโซเวียตเสมอไป

## ดูเพิ่ม

* สาธารณรัฐโซเวียตอาลซัส
* อาร์ไบทส์ราทฟืร์คุนสท์
* สาธารณรัฐโซเวียตบาวาเรีย
* สภาคอมมิวนิสต์
* สภาสหพันธ์ (รัสเซีย)
* เสรีโซเวียต
* การปฏิวัติเยอรมัน
* โซเวียตไอริช
* โซเวียตเจียงซี–ฝูเจี้ยน
* ประชาธิปไตยโซเวียต
* การควบคุมโดยแรงงาน 
* สภาแรงงาน

## อ้างอิง

## หนังสืออ่านเพิ่ม

* Edward Acton, *Rethinking the Russian Revolution* (1990), Oxford University Press, .
* Tony Cliff, *[http://www.marxists.org/archive/cliff/works/1976/lenin2/index.htm Lenin: All Power to the Soviets]* (1976), Pluto Press.
* Voline, *The Unknown Revolution*, Black Rose Books.
* Rex A. Wade, *The Russian Revolution, 1917* (2005), Cambridge University Press, .

หมวดหมู่:ลัทธิคอมมิวนิสต์
หมวดหมู่:การเมืองสหภาพโซเวียต
หมวดหมู่:วลีโซเวียต
หมวดหมู่:องค์กรสิทธิแรงงาน